Tom McKean

Tom McKean (s. 27. lokakuuta 1963 Bellshill, Skotlanti) on entinen skotlantilainen keskimatkojen juoksija, joka oli erikoistunut 800 metrille.

McKean voitti 800 metrin Euroopan mestaruuden Splitissä 1990 ajalla 1.44,76. Hän kukisti toiseksi sijoittuneen maanmiehensä David Sharpen vajaalla sekunnilla. Neljä vuotta aiemmin Stuttgartissa hän oli saanut EM-hopeaa hävittyään Britannian kolmoisvoittoon päättyneessä kilpailussa Sebastian Coelle 0,11 sekuntia.Event Result Database - Results European Championships European Athletics  MM-kilpailuissa hän sijoittui kahdeksanneksi sekä Roomassa 1987 että Stuttgartissa 1993.

McKean voitti 800 metrin sisäratojen Euroopan-mestaruuden kotikisoissaan Glasgow'ssa 1990 ajalla 1.46,22Event Result Database - Results European Indoor Championships European Athletics . Hän voitti saman matkan sisäratojen maailmanmestaruuden Torontossa 1993 ajalla 1.47,29. 

McKean voitti 800 metrin kilpailun Barcelonan maailmancupissa 1989Athletics World Cup Men: 800 m Sports123.com . Euroopan cupissa hän voitti saman matkan neljä kertaa peräkkäin: 1985, 1987, 1989 ja 1991Event Result Database - Results European Cup Winners European Athletics . Kansainyhteisön kisoissa hän saavutti 800 metrillä hopeaa Edinburghissa 1986 ja kuului hopeaa voittaneeseen Skotlannin joukkueeseen 4 × 400 metrin viestissä Aucklandissa 1990British Medallists in Commonwealth Games www.gbrathletics.com .

McKean juoksi 800 metrin ennätyksensä 1.43,88 Lontoossa 28. heinäkuuta 1989. Sisäradoilla hän juoksi parhaimmillaan ajan 1.47,05 Torontossa 13. maaliskuuta 1993.

 Lähteet 



 Viitteet 

Luokka:Brittiläiset keskimatkojen juoksijat
Luokka:Vuonna 1963 syntyneet
Luokka:Elävät henkilöt